MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 188
privind acordarea unor ajutoare lunare din bugetul local, consumatorilor vulnerabili din municipiul Craiova, care utilizează pentru încălzirea locuinţei, energie termică furnizată în sistem centralizat şi stabilirea gradului de compensare procentuală aplicată la contravaloarea energiei termice consumate lunar, în limita consumului mediu lunar definit prin  Ordonanţa de Urgenţă a Guvernului nr.70/2011, în perioada sezonului rece, respectiv 01.11.2012-31.03.2013
            Consiliul Local al Municipiului Craiova, întrunit în şedinţa ordinară din data de 31.10.2012;

 
Având în vedere raportul nr.135586/2012 întocmit de Direcţia Economico - Financiară şi Direcţia Administraţie Publică şi Asistenţă Socială prin care se propune acordarea unor ajutoare lunare din bugetul local, consumatorilor vulnerabili din municipiul Craiova, care utilizează pentru încălzirea locuinţei, energie termică furnizată în sistem centralizat şi stabilirea gradului de compensare procentuală aplicată la contravaloarea energiei termice consumate lunar, în limita consumului mediu lunar definit prin  Ordonanţa de Urgenţă a Guvernului nr.70/2011, în perioada sezonului rece, respectiv 01.11.2012-31.03.2013 şi rapoartele comisiilor de specialitate ale Consiliului Local al Municipiului Craiova nr.109, 110, 112, 113 şi 114/2012; 

În conformitate cu prevederile art.7 alin.2, art.8 alin.6 şi 8 din Ordonanţa de Urgenţă a Guvernului nr.70/2011 privind măsurile de protecţie socială în perioada sezonului rece aprobată prin Legea nr.92/2012;

 
În temeiul art.36 alin.2 lit.b şi d coroborat cu alin.4 lit.a, alin.6 lit.a, pct.14, art. 45 alin.2, lit.a, art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă acordarea unor ajutoare lunare din bugetul local, consumatorilor vulnerabili din municipiul Craiova, care utilizează pentru încălzirea locuinţei, energie termică furnizată în sistem centralizat şi stabilirea gradului de compensare procentuală aplicată la contravaloarea energiei termice consumate lunar, în limita consumului mediu lunar definit prin  Ordonanţa de Urgenţă a Guvernului nr.70/2011, în perioada sezonului rece, respectiv 01.11.2012-31.03.2013, după cum urmează:

·  7% în situaţia în care venitul net mediu lunar pe membru de familie sau persoană singură este de până la 155 lei;

· 14% în situaţia în care venitul net mediu lunar pe membru de familie sau persoană singură este cuprins între 155,1 lei şi 210 lei;

· 20% în situaţia în care venitul net mediu lunar pe membru de familie sau persoană singură este cuprins între 210,1 şi 260 lei;

· 27% în situaţia în care venitul net mediu lunar pe membru de familie sau persoană singură este cuprins între 260,1 lei şi 310, lei;

· 33% în situaţia în care venitul net mediu lunar pe membru de familie sau persoană singură este cuprins între 310,1 lei şi 355 lei;

· 40% în situaţia în care venitul net mediu lunar pe membru de familie sau persoană singură este cuprins între 355,1 lei şi 425 lei;

· 46% în situaţia în care venitul net mediu lunar pe membru de familie sau persoană singură este cuprins între 425,1 lei şi 480 lei;

· 53% în situaţia în care venitul net mediu lunar pe membru de familie sau persoană singură este cuprins între 480,1 lei şi 540 lei;

· 59% în situaţia în care venitul net mediu lunar pe membru de familie sau persoană singură este cuprins între 540,1 lei şi 615 lei;

· 61% în situaţia în care venitul net mediu lunar pe membru de familie sau persoană singură este cuprins între 615,1 lei şi 786 lei;

· 63% în situaţia în care venitul net mediu lunar al persoanei singure este cuprins între 786,1 lei şi 1.082 lei.

Art.2.

Primarul Municipiului Craiova, prin aparatul de specialitate: Direcţia Administraţie Publică şi Asistenţă Socială şi Direcţia Economico – Financiară  vor aduce la îndeplinire prevederile prezentei hotărâri.

